Tippi Hedren

Tippi Hedren (, 19 yanvar 1930, Minnesota, ABŞ) — ABŞ aktrisası, daha çox "Quşlar" və "Marni" filmlərindəki rolları ilə tanınır. Aktrisa Melani Qriffitin anası, Dakota Consonun nənəsidir.

 Həyatı 
Tippi Hedren (Natali Key Hedren) 19 yanvar 1930-cu ildə Minnesotanın Nyu-Ulm şəhərində anadan olmuşdur. Onun ata tərəfdən babası İsveçdən ABŞ-yə immiqrant kimi gəlmişdir. Anasının kökləri isə Almaniya və Norveçə gedib çıxır. O, öz sonrakı adı olacaq "Tippi"ni isə hələ uşaq ikən atasından almışdı. Gələcək aktrisanın atası elə hesab edirdi ki, Natali adı uşağa yox böyüklərə yaraşır.

Yeniyetmə yaşlarında Tippi geyim mağazalarında moda nümayişlərində iştirak etmişdir. Tippi orta məktəbdə oxuyarkən onun ailəsi Kaliforniyaya gəlir. Tippinin 18 yaşı olanda o, Nyu-Yorka gələrək bir model kimi öz karyerasını başlayır. 1950-ci ildə Tippi kinoda öz debütünü edir. Bu debüt "Balaca qız" musiqili komediyasındakı çox da böyük olmayan roldan ibarət idi. Lakin 1950–1960-cı illər arası Tippi Hedren özünün aktrisalıq fəaliyyətini davam etdirmir və yalnız bir model kimi işləyir.

1963-cü ildə ustad rejissor Alfred Hiçkok onu televiziya verilişlərinin birində görür və Tippi Hedreni yaxında çəkəcəyi "Quşlar" filmindəki Melani Deniels roluna dəvət edir. Rolu ifa etməyə razılıq verən Tippi sonradan bu obraza görə "Qızıl qlobus" (ən yaxşı aktrisa debütü) mükafatına layiq görülür.op cit, page A1 and A6. Daha sonra isə onun ifa etdiyi Melani rolu "Premiere" jurnalında dərc edilmiş bütün zamanların 100 ən möhtəşəm obrazını əks etdirən siyahıya düşmüşdür. Bu filmin uğurunun ardınca Tippi Hedren Hiçkokun daha bir filmində çəkilir. Bu, "Marni" adlanan psixoloji triller idi. Həmin filmdə Tippi Hedrenin tərəf-müqabili məşhur aktyor Şon Konneri idi.

Hiçkok Tippinin bənzərsiz ifasından sonradan çəkdiyi filmlərində də istifadə etməyi qərara aldı. Lakin Tippi Hedren artıq Hiçkokla işləməkdən imtina etdi. Bu qəfil imtina ona gətirib çıxardı ki, növbəti illərdə o, heç bir filmdə görünmədi. Səbəb isə ondan ibarət idi ki, Hiçkok onun rol təklifini rədd etdiyi üçün Tippi Hedrenə qarşı qəzəbli idi. Alfred Hiçkokun bütün bu illər ərzində kinematoqrafda tutduğu yer o qədər yüksəkdə idi ki, bütün rejissorlar onun fikrilə razılaşmış və Tippini heç bir filmə çəkməmişdilər. Yalnız 3 illik fasilədən sonra Çarli Çaplinin "Honq Konqdan olan qrafinya" filmində Marta roluna çəkilir.

1970-ci illərdə Hedren demək olar ki, filmlərdə heç çəkilməmişdi. Ancaq 1980-ci illərin əvvəllərində tez-tez televiziya ekranlarında və "Otel", "4400", "O qadın qətli yazıb", "Qaranlıq yerin nağılları" kimi bir çox seriallarda görünməyə başlayır.

 Şəxsi həyatı 
Tippi 1952-ci ildə aktyor və prodüser Piter Qriffitlə ailə həyatı qurmuşdur. 1957-ci ildə onların ailəsində sonradan tanınmış aktrisa olmuş Melani Qriffit dünyaya gəlmişdir. 1961-ci ildə isə onların nikahı boşanma ilə sona çatdı. 1964-cü ildə Hedren öz agenti və çəkildiyi üç filmin prodüseri olan Noel Marşalla ərə gedir. 1982-ci ildə bu cütlük də boşanır. Onun üçüncü əri sahibkar Luis Barreneçi olmuşdur. Bu ailə 1985–1995-ci illərdə mövcud olmuşdur. 1995-ci ildə Luisdən boşanan Tippi 2002-ci ildə baytar həkim Martin Dinnesə ərə getmişdir.

 Aktrisa Melani Qriffitin anasıdır.

 Filmoqrafiya 
İl Azərbaycanca adı  Orijinal adı  Rol1950  Balaca qız    Ays Boks1963  Quşlar    Melani Deniels1964  Marni    Marni Edqar1967  Honkonqlu qrafinya    Marta1970  Pələng quyruğu    Rita Armstronq1970  İblisin məhsulu    Marla Oaks1971  Cənab Kinqstritin müharibəsi    Meri Kinqstrit1973  Harrad təcrübəsi    Marqaret Tenhauzen1981  Nərilti    Medelin1982  Fosfor işığı    Elizabet Morqan1989  Ölümcül casus oyunları    Çestiti1990  Gecənin soyuğunda    Klara1990  Pasifik-Hayts rayonu    Florens Piters1994  Terezanın tatuajı    Evelin Hill1994  Qaçılmaz gözəl    Marsiya Stivens1996  Vətəndaş Rut    Cessika Ueys1997  Malliqanlar    Dotti1998  Ayrılma    ana1998  Öldüyüm gün tez ayıldım    Meylinda Osted1999  Nağıl danışanlar    Lilian Qlosner2001  Nənəmlə çay dəstgahı    Rae2001  Meyvəli dondurma    xanım2003  Heysmanın axtarışı    Mişel Labner2003  Qara canavar    Meri2003  Rouzun bağçası    Rouz2003  Culi və Cek    Culi Maknil2004  Dahinin oyanışı    Beyb2004  Qəzəb fikri    Uilma Rendolf2004  Ürək oğruları    Meri Ceyn Hatçinson2005  Sıfır brilyantı    Eleanor Kelli2007  Sonuncu müttəfiq: Robert Adamsın hekayəsi    xanım Adams2007  Ölü yazısı    Minni2008  Onun xəstə arzusu    Qloriya2012  Ceyn Mensfildin maşını    Naomi Kolduell2012  Pulsuz nümunələr    Betti2013  Babilə qayıdış    xanım Pibodi2015  Kabus və balina    Tippi

 İstinadlar 

 Xarici keçidlər 


Kateqoriya:ABŞ aktrisaları
Kateqoriya:ABŞ fotomodelləri
Kateqoriya:Qızıl Qlobus mükafatı laureatları
Kateqoriya:Minnesotada doğulanlar
Kateqoriya:ABŞ isveçliləri
Kateqoriya:ABŞ televiziya aktrisaları
Kateqoriya:Almanəsilli amerikalılar
Kateqoriya:XX əsr ABŞ aktrisaları
Kateqoriya:XXI əsr ABŞ aktrisaları